Na temelju članka 18. stavak 3. Zakona o javnoj nabavi („Narodne novine „ broj: 90/11, 83/13 i 143/13) i članka 36. Statuta Grada Novske („Službeni vjesnik“ Grada Novske broj: 24/09, 4710, 29/11, 3713, 8/13 i 39/14), te u skladu s dobrim gospodarenjem javnim sredstvima, Gradonačelnik Grada Novske, dana 05. svibnja 2016. godine, donio je

**ODLUKU O**

**II. IZMJENAMA ODLUKE**

**kojom se propisuje postupak provedbe bagatelne nabave ispod 200.000,00 kuna za robe i usluge, te ispod 500.000,00 kuna za radove**

**Članak 1.**

U Odluci kojom se propisuje postupak provedbe bagatelne nabave ispod 200.000,00 kuna za robe i usluge, te ispod 500.000,00 kuna za radove (KLASA: 406-09/14-01/3, URBROJ: 2176/04-03-14-1, od 02. siječnja 2014. godine i Izmjeni Odluke (KLASA: 406-09/16-01/1, URBROJ: 2176/04-03-16-1) od 20. travnja 2016. godine, u članku 4. stavak 1. mijenja se i glasi:

„ (1) Nabava roba i usluga do 160.000,00 kuna bez poreza na dodanu vrijednost (bez PDV-a) a za radove do 500.000,00 kuna, bez poreza na dodanu vrijednost (bez PDV-a), vrši se na temelju najmanje jedne ponude. Ponudu ili ponude pribavlja pročelnik nadležnog upravnog tijela u kojem se vrši nabava uz suglasnost gradonačelnika. Za sve nabave čiji je pojedinačni iznos veći od 25.000,00 kuna bez poreza na dodanu vrijednost (bez PDV-a), obvezno se zaključuje Ugovor o nabavi. Za pojedinačne nabave ispod iznosa od 25. 000,00 kuna bez poreza na dodanu vrijednost (bez PDV-a), izdaje se narudžbenica koju potpisuje pročelnik pojedinog upravnog tijela u kojem se nabava izvršava, a može se zaključiti i ugovor o nabavi. Ugovor o nabavi potpisuje gradonačelnik“.

**Članak 2.**

**U članku 5. stavak 1. mijenja se i glasi:**

„(1) U cilju provođenja transparentnosti postupaka bagatelne nabave roba i usluga iznad 160.000,00 kuna, bez poreza na dodanu vrijednost (bez PDV-a), vrši se objava Poziva za dostavu ponuda sa položenom dokumentacijom na internetskoj stranici Grada a može se istodobno i dostaviti poziv na adrese više gospodarskih subjekata (najmanje dva), po vlastitom izboru na način koji omogućava dokazivanje da je isti zaprimljen od strane gospodarskog subjekta (dostavnica, povratnica, izvješće o uspješnom slanju telefaksom, potvrda, elektronička pošta i sl.)“.

 **Stavak 2. mijenja se i glasi:**

„(2) Postupak započinje donošenjem odluke odgovorne osobe naručitelja – gradonačelnika o početku nabave bagatelne vrijednosti za robe i usluge veće od 160.000,00 kuna bez poreza na dodanu vrijednost (bez PDV-a), na prijedlog upravnog tijela koje ima potrebu za nabavom a koja obvezno sadrži: naziv predmeta nabave, procijenjenu vrijednost nabave, a može sadržavati i podatke o ponuditeljima kojima će se uputiti poziv na dostavu ponuda te ostale bitne podatke“.

**Članak 3.**

**U članku 10. stavak (1). mijenja se i glasi:**

„(1) Naručitelj će poništiti postupak nabave bagatelne vrijednosti roba i usluga veće od 160.000,00 kuna bez poreza na dodanu vrijednost (bez PDV-a), iz razloga propisanih odredbama Zakona o javnoj nabavi. O poništenju postupka bagatelne nabave odluku donosi gradonačelnik u kojoj se navode:

1. podatci o naručitelju,
2. predmet nabave,
3. obrazloženje razloga poništenja,
4. datum donošenja i potpis odgovorne osobe“

**Članak 4.**

Ova Odluka o izmjeni Odluke stupa na snagu danom donošenja i objavit će se na internetskim stranicama Grada Novske.

**REPUBLIKA HRVATSKA**

**SISAČKO-MOSLAVAČKA ŽUPANIJA**

**GRAD NOVSKA**

**GRADONAČELNIK**

**KLASA: 406-09/16-01/2**

**URBROJ: 2176/04-03-16-1**

**Novska, 05. svibnja 2016.**

 **Gradonačelnik**

 **mr. sc. Vlado Klasan v. r.**